CELEX: C2007/069/56
Language: fi
Date: 2007-03-24 00:00:00
Title: Asia T-29/07: Kanne 9.2.2007 — Lactalis Gestion Lait ja Lactalis Investissements v. neuvosto

24.3.2007   
            
            
               FI
            
            
               Euroopan unionin virallinen lehti
            
            
               C 69/27
            
         Kanne 9.2.2007 — Lactalis Gestion Lait ja Lactalis Investissements v. neuvosto
   (Asia T-29/07)
   (2007/C 69/56)
   Oikeudenkäyntikieli: ranska
   Asianosaiset
   
      Kantajat: Lactalis Gestion Lait SNC ja Lactalis Investissements SNC (Laval, Ranska) (edustaja: asianajaja A. Philippart)
   
      Vastaaja: Euroopan unionin neuvosto
   Vaatimukset
   
               —
            
            
               tuomioistuimen on katsottava, että direktiivin 67/227/ETY johdanto-osan neljäs perustelukappale huomioon ottaen kyseisen direktiivin 1 artiklan 1 kohdassa jäsenvaltiot velvoitetaan poistamaan ja korvaamaan kasautuvat monivaiheiset liikevaihtoverojärjestelmät, jotka vääristävät kilpailua ja rajoittavat kauppaa jäsenvaltioiden välillä
            
         
               —
            
            
               tuomioistuimen on katsottava, että direktiivin 67/227/ETY johdanto-osan kahdeksas perustelukappale huomioon ottaen kyseisen direktiivin 1 artiklan 3 kohdassa (vanhoja tai uusia) jäsenvaltioita kielletään pitämästä voimassa tai ottamasta käyttöön liikevaihtoveroon liittyviä vakiohyvityksiä edellyttäviä toimenpiteitä jäsenvaltioiden välisen kaupan maahantuonnissa tai viennissä
            
         
               —
            
            
               tuomioistuimen on katsottava, että ensimmäisen direktiivin 67/227/ETY 1 artikla korvaa kasautuvat monivaiheiset verojärjestelmät yhteisellä arvonlisäverojärjestelmällä ja että tämän jälkeen sellaisten kasautuvien monivaiheisten verojen voimassa pitäminen tai käyttöön ottaminen, jotka vääristävät kilpailua ja rajoittavat kauppaa, on kiellettävä
            
         
               —
            
            
               tuomioistuimen on katsottava, että asettamansa päämäärän vastaisesti yhteisestä arvonlisäverojärjestelmästä 28.11.2006 annetussa neuvoston direktiivissä 2006/112/EY annetaan, kun siinä kumotaan ensimmäinen direktiivi 67/227/ETY lukuun ottamatta sen 2 artiklaa, jossa määritellään arvonlisäveron ominaispiirteet, epätäydellinen ja virheellinen kuva olemassa olevasta arvonlisäverolainsäädännöstä ja jätetään huomiotta liikevaihtoverolainsäädäntöjen yhdenmukaistaminen
            
         
               —
            
            
               tuomioistuimen on katsottava, että neuvosto on loukannut EY 3 ja EY 93 artiklassa vahvistettuja tavoitteita sekä suoraan ja erikseen kantajien etuja, kun se on jättänyt mainitsematta kasautuvien monivaiheisten verojen kiellon periaatteen ja sallinut näin sellaisten liikevaihtoverojen voimassa pitämisen tai käyttöön ottamisen, joilla voidaan vääristää kilpailua ja rajoittaa kauppaa jäsenvaltioiden välillä
            
         
               —
            
            
               tuomioistuimen on kumottava direktiivin 2006/112/EY 411 artiklan 1 kohta sikäli kuin sillä kumotaan neuvoston direktiivin 67/227/EY johdanto-osan 4 ja 8 perustelukappale sekä 1 artiklan 1 ja 3 kohta sekä rikotaan ilmeisellä tavalla EY 3 ja EY 93 artiklaa
            
         
               —
            
            
               neuvosto on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tällä kanteella kantajat vaativat yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 411 artiklan 1 kohdan kumoamista sikäli kuin sillä kumotaan jäsenvaltioiden liikevaihtoverolainsäädännön yhdenmukaistamisesta 11.4.1967 annetun ensimmäisen neuvoston direktiivin 67/227/ETY (2) 1 artiklan 1 ja 3 kohta, joissa säädetään kasautuvien monivaiheisten verojen poistamisesta ja kielletään niiden voimassa pitäminen tai käyttöön ottaminen.
   Kantajat väittävät, että kun neuvosto antoi tällaisen direktiivin, se loukkasi perustamissopimuksen tavoitteita, jotka vahvistetaan EY 3 ja EY 93 artiklassa ja joilla pyritään liikevaihtoverolainsäädäntöjen yhdenmukaistamiseen. Ne väittävät myös, että direktiivin 67/227/ETY kumoaminen direktiivillä 2006/112/EY merkitsee kasautuvien monivaiheisten verojen, joilla kantajien mukaan jo niiden luonteen vuoksi voidaan vääristää kilpailuolosuhteita ja rajoittaa kauppaa jäsenvaltioiden välillä, kiellon periaatteen kyseenalaistamista.
   
      (1)  EYVL L 347, s. 1.
   
      (2)  EYVL L 71, s. 1301.